
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1819 

23 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Νομικού Προσώπου «ΚΕΦΟ Δήμου Δοξάτου» 1 

Έγκριση Εσωτερικού Κανονισμού Υπηρεσιών της 
«Δημοτικής Επιχείρησης Πολιτιστικής και Οικο¬ 
νομικής Ανάπτυξης (Δ.Ε.Π.ΟΙΚ.Α.) Παραβόλας» 

Ν. Αιτωλ/νίας. 2 


Σύσταση Ενιαίου Νομικού Προσώπου Δημοσίου Δι¬ 
καίου, στο Δήμο Θεσπρωτικού, με την επωνυ¬ 
μία, «Κέντρο Προσχολικής αγωγής Παιδιών», στο 
οποίο θα υπάγονται τα μέχρι σήμερα λειτουργού- 
ντα Παιδικά Προγράμματα Θεσπρωτικού, Δ.Δ. Ρι¬ 


ζοβουνιού και Δ.Δ. Παπαδατών. 3 

Τροποποίηση της συστατικής πράξης της αμιγούς δημο¬ 
τικής επιχείρησης του δήμου Θερμαϊκού του Νομού 
Θεσσαλονίκης με την επωνυμία «Δημοτική Επιχεί¬ 
ρηση Τοπικής Ανάπτυξης Θερμαϊκού (Δ.Ε.Τ.Α.Θ.)»... 4 

Τροποποίηση της συστατικής πράξης δημοτικού νο¬ 
μικού προσώπου με την επωνυμία «9η Σχολική 
Επιτροπή Αθλητικού Γυμνασίου Θέρμης» στον 

Δήμο Θέρμης του Νομού Θεσσαλονίκης. 5 

Τροποποίηση του Οργανισμού Εσωτερικής Υπηρε¬ 
σίας δήμου Μακεδονίδος Ν. Ημαθίας. 6 

Τροποποίηση συστατικής Πράξης του ΚΑΠΗ Στανού, 

Ν. Χαλκιδικής. 7 

Τροποποίηση συστατικής πράξης του ΚΑΠΗ Κασ¬ 
σάνδρας, Ν. Χαλκιδικής. 8 


Α ΠΟΦΑΣΕΙ Σ 

Αριθμ. 10615 (1) 


Έγκριση του Οργανισμού Εσωτερικής Υπηρεσίας του 
Νομικού Προσώπου «ΚΕΦΟ Δήμου Δοξάτου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1) Τις διατάξεις: 

α) Του άρθρου 12 του ν. 1188/1981, όπως αντικατα- 
στάθηκαν με τις όμοιες του άρθρου 8 παρ. 5 του 
ν. 2307/1995 και του άρθρου 1 παρ. 2 του ν. 2503/1997. 
β) Των άρθρων 26,198 και 203 του Δ.Κ.Κ. (π.δ. 410/1995). 
γ) Του άρθρου 8 του ν. 3106/2003. 


2) Την υπ’ αριθμ. 8011/6.8.2003 απόφασή μας (Φ.Ε.Κ. 
1219/τ.Β727.8.2003) περί σύστασης Νομικού Προσώπου 
με την επωνυμία Κέντρο Φροντίδας Οικογένειας Δήμου 
Δοξάτου. 

3) Την υπ’ αριθμ. 15/2005 απόφαση του Διοικητικού 
Συμβουλίου και των αρ. 138/2005 απόφαση του Δημο¬ 
τικού Συμβουλίου. 

4) Το υπ’ αριθμ. 8/11.11.2005 πρακτικό του Υπηρεσιακού 
Συμβουλίου του άρθρου 8 του ν. 2307/1995, στο οποίο πε¬ 
ριλαμβάνεται η 33/2005 απόφαση - γνωμοδότησή του. 

5) Την υπ’ αριθμ. 2550/1.10.2003 (Φ.Ε.Κ. 1588/τ.Β7 
27.10.2003) απόφαση του Γ ενικού Γ ραμματέα Περιφέρει¬ 
ας Ανατολικής Μακεδονίας - Θράκης περί "μεταβίβασης 
αρμοδιοτήτων στους Διευθυντές Τοπικής Αυτοδιοίκη¬ 
σης και στους Τμηματάρχες των ιδίων Υπηρεσιών, απο¬ 
φασίζουμε: 

Εγκρίνουμε την υπ’ αριθμ. 15/2005 απόφαση του Δι¬ 
οικητικού Συμβουλίου του Νομικού Προσώπου «Κέντρο 
Φροντίδας Οικογένειας Δήμου Δοξάτου», με την οποία 
ψηφίζεται ο Οργανισμός Εσωτερικής Υπηρεσίας του 
Νομικού Προσώπου ως εξής: 

Αρθρο 1 

Διάρθρωση υπηρεσιών 

Το Νομικό Πρόσωπο «Κέντρο Φροντίδας Οικογένειας 
Δήμου Δοξάτου», λειτουργεί σε επίπεδο γραφείου. 

Αρθρο 2 

Αρμοδιότητες Γ ραφείου 

1. Το γραφείο του Ν.Π. εποπτεύει, συντονίζει και κα¬ 
τευθύνει το παιδαγωγικό και κοινωνικό έργο του Δημο¬ 
τικού Νομικού Προσώπου και μεριμνά για την εύρυθμη 
λειτουργία του σύμφωνα με τον ισχύοντα κανονισμό. 

2. Επιμελείται την παροχή σύγχρονης φροντίδας και 
αγωγής στα φιλοξενούμενα παιδιά σχολικής ηλικίας 
καθώς και τη σίτισή τους. 

Άρθρο 3 

Καθήκοντα Προϊστάμενου Γ ραφείου 

1. Είναι αρμόδιος για την εύρυθμη λειτουργία του γρα¬ 
φείου και την τήρηση του Κανονισμού Λειτουργίας. 

2. Είναι υπεύθυνος για την παροχή σωστής αγωγής 
στα φιλοξενούμενα παιδιά. 

3. Είναι υπεύθυνος για την εξασφάλιση κλίματος ελευ¬ 
θερίας και ασφάλειας στο γραφείο, στο οποίο προ'ΐ- 
σταται. 

4. Εισηγείται στο Δ.Σ. του Νομικού Προσώπου κάθε 
θέμα που αφορά τη λειτουργία τα προγράμματα, το 
προσωπικό, τους χρήστες και την υλικοτεχνική υποδομή 
του γραφείου του Ν.Π. όπως π.χ.: 

Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλισθεί η καλή 
λειτουργία του γραφείου. 

Το παιδαγωγικό υλικό και τον πόσης φύσεως εξο¬ 
πλισμό. 

Τις απαραίτητες ενέργειες για την επισκευή και συ¬ 
ντήρηση του κτιρίου. 

5. Εποπτεύει το προσωπικό για τη σωστή εκτέλεση 
των καθηκόντων του. 

6. Είναι υπεύθυνος για τις συγκεντρώσεις ομάδων με 
σκοπό την επιμόρφωση ή την ψυχαγωγία στο χώρο 
του γραφείου. 

7. Τηρεί όλα τα απαραίτητα βιβλία. 

8. Είναι άμεσα υπόλογος προς τον προϊστάμενο του 
νομικού προσώπου που είναι ο πρόεδρος του Δ.Σ. 

Άρθρο 4 

Οργανική σύνθεση Προσωπικού 
Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 2 

Βαθμός Δ' - Α' 

2. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 1 

Βαθμός Δ' - Α' 

3. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις: 1 

Βαθμός Δ' - Α' 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 1 

Βαθμός Ε'- Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Α) ΜΟΝΙΜΟ ΠΡΟΣΩΠΙΚΟ 

1. ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 1, Βαθμός Δ' - Α' 

2. ΥΕ 14 ΒΟΗΘΩΝ ΜΑΓΕΙΡΩΝ 
Θέσεις: 1, Βαθμός Ε' - Β' 

Αρθρο 5 

Προϊστάμενος του Ν.Π. 

Προϊστάμενος του Γραφείου του Νομικού Προσώπου 
επιλέγεται από τον κλάδο ΤΕ Κοινωνικών Λειτουργών, 
και ελλείψει αυτού από τον κλάδο ΔΕ Διοικητικών Γραμ- 
ματέων, οι έχοντες τον βαθμό Α'. 

Ως προϊστάμενος ορίζεται πάντα με απόφαση του 
προέδρου του Δ.Σ., ο κρινόμενος από το υπηρεσιακό 
συμβούλιο υπάλληλος, ο οποίος αναπληρώνεται σε πε¬ 
ρίπτωση απουσίας του ή άλλου κωλύματος από τον 
αμέσως αρχαιότερο υπάλληλο του γραφείου. 


Αρθρο 6 
Προσωπικό 

Για το διορισμό, τα καθήκοντα, τους περιορισμούς, το 
ωράριο, την αστική ευθύνη, τα δικαιώματα, τις άδειες, τις 
μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπάλληλων εφαρμόζονται οι εκάστοτε 
ισχύουσες Νομοθετικές διατάξεις. 

Αρθρο 7 
Γ ενικά 

Οι προβλεπόμενες από τον παρόντα Οργανισμό 
Εσωτερικής Υπηρεσίας θέσεις κατά Κλάδο καλύπτουν 
όλους τους εργαζόμενους στο Ν.Π. ανεξαρτήτως σχέ- 
σεως εργασίας καθώς και τον επιπλέον αριθμό θέσεων 
που απαιτούνται για την κάλυψη των τρεχουσών και 
μελλοντικών αναγκών του Ν.Π. 

Κάθε άλλη λεπτομέρεια λειτουργίας του γραφείου 
που δεν προβλέπεται από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π. 

Από την ψήφιση του παραπάνω οργανισμού Εσωτε¬ 
ρικής υπηρεσίας προκαλείται δαπάνη σε βάρος του 
προϋπολογισμού, το ύψος της οποίας ανέρχεται στο 
ποσό των 84.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Μ. ΠΑΠΑΔΗΜΗΤΡΙΟΥ 
-♦- 

Αριθ. 23869 (2) 

Έγκριση Εσωτερικού Κανονισμού Υπηρεσιών της «Δημο¬ 
τικής Επιχείρησης Πολιτιστικής και Οικονομικής Ανά¬ 
πτυξης (Δ.Ε.Π.ΟΙΚ.Α.) Παραβόλας» Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Δ.Κ.Κ. (π.δ. 410/1995). 

2. Τις διατάξεις του άρθρου 11 παρ. 22, 23 και 24 του 
ν. 2503/1997. 

3. Την υπ’ αριθμ. 49/2003 απόφαση του Δημοτικού 
Συμβουλίου του Δήμου Παραβόλας περί σύστασης της 
«Δημοτικής Επιχείρησης Πολιτιστικής και Οικονομικής 
Ανάπτυξης (Δ.Ε.Π.ΟΙΚ.Α.) Παραβόλας», η οποία εγκρίθηκε 
με την υπ’ αριθμ. 4379/8.3.2003 Απόφαση του Γενικού 
Γ ραμματέα Περιφέρειας Δυτικής Ελλάδας. 

4. Την υπ’ αριθμ. 184/2005 απόφαση του Δημοτικού 
Συμβουλίου του Δήμου Παραβόλας περί «Εγκρισης 
Εσωτερικού Κανονισμού Λειτουργίας της “Δημοτικής 
Επιχείρησης Πολιτιστικής και Οικονομικής Ανάπτυξης 
(Δ.Ε.Π.ΟΙΚ.Α.) Παραβόλας”», αποφασίζουμε: 

1. Επικυρώνουμε την αριθ. 184/2005 Απόφαση του 
«Εγκρισης Εσωτερικού Κανονισμού Λειτουργίας της 
«Δημοτικής Επιχείρησης Πολιτιστικής και Οικονομικής 
Ανάπτυξης (Δ.Ε.Π.ΟΙΚ.Α.) Παραβόλας”» ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 
ΚΕΦΑΛΑΙΟ Α' 

ΓΕΝΙΚΑ 

Αρθρο 1 
Αντικείμενο 

Με τον εσωτερικό κανονισμό υπηρεσιών καθορίζονται 
η οργάνωση, η διάρθρωση και οι αρμοδιότητες των 
υπηρεσιών της δημοτικής επιχείρησης, καθώς και το 
προσωπικό αυτής. 

ΚΕΦΑΛΑΙΟ Β' 

ΟΡΓΑΝΙΚΕΣ ΜΟΝΑΔΕΣ - ΑΡΜΟΔΙΟΤΗΤΕΣ 

Αρθρο 2 
Συγκρότηση 

Η δημοτική επιχείρηση συγκροτείται σε μία Διεύθυνση, 
η οποία διαρθρώνεται σε τμήματα. 

Αρθρο 3 
Διάρθρωση 

Η Διεύθυνση της Δημοτικής Επιχείρησης διαρθρώνε¬ 
ται σε τμήματα ως εξής: 

• Τμήμα Διοικητικό και Οικονομικό 

• Τμήμα Πολιτισμού και Αθλητισμού 

• Τμήμα Μελετών - Κατασκευών 

• Τμήμα Περιβάλλοντος 

• Τμήμα Ανάπτυξης και Προγραμμάτων 

• Τμήμα Κοινωνικού Σχεδιασμού 

Αρθρο 4 

Αρμοδιότητες υπηρεσιών 

1. ΔΙΕΥΘΥΝΣΗ 

• Προΐσταται όλων των υπηρεσιών της επιχείρησης. 

• Επιβλέπει τη λειτουργία και μεριμνά για το συντονι¬ 
σμό και την νομιμότητα των ενεργειών των υπηρεσιών 
της επιχείρησης. 

• Παραλαμβάνει την αλληλογραφία, την αποσφραγίζει, 
την θεωρεί και την θέτει υπόψη του Προέδρου Δ.Σ. 

• Ελέγχει το προσωπικό ως προς την εκτέλεση των 
καθηκόντων του και αναθέτει την εκτέλεση κάθε ερ¬ 
γασίας. 

• Μεριμνά για τον εκσυγχρονισμό του τρόπου και των 
μεθόδων εργασίας, για τον προσδιορισμό δραστηριοτή¬ 
των και τον καθορισμό στόχων των υπηρεσιών. 

• Εισηγείται όλα τα θέματα, που εισάγονται προς 
συζήτηση στο Δ.Σ. και έχει την ευθύνη εκτέλεσης των 
αποφάσεων του Δ.Σ. 

2. ΤΜΗΜΑ ΔΙΟΙΚΗΤΙΚΟ ΚΑΙ ΟΙΚΟΝΟΜΙΚΟ 

Το Διοικητικό Τμήμα έχει την ευθύνη διεκπεραίωσης 
των διοικητικών διαδικασιών, ασχολείται με την πρω¬ 
τοκόλληση, αρχειοθέτηση, διακίνηση των εγγράφων, 
την ενημέρωση και πληροφόρηση των Μ.Μ.Ε. και των 
πολιτών για τις δραστηριότητες της Επιχείρησης. 

Το Οικονομικό Τμήμα ασχολείται με την καθημερινή 
διαχείριση των χρηματοοικονομικών υποθέσεων της 
επιχείρησης (πληρωμές- εισπράξεις). Συντάσσει τις 
οικονομικές καταστάσεις, μεριμνά για τη σύναψη δα¬ 
νείων, έχει την ευθύνη τήρησης όλων των βιβλίων και 
στοιχείων που προβλέπονται από τον Κ.Β.Σ., καταρτίζει 
τον προϋπολογισμό της Επιχείρησης, παρακολουθεί 
την εκτέλεσή του. 


3. ΤΜΗΜΑ ΜΕΛΕΤΩΝ - ΚΑΤΑΣΚΕΥΩΝ 

Έχει την ευθύνη της εκτέλεσης Τεχνικών Έργων και 
συντηρήσεων. Συντάσσει τις μελέτες των έργων και 
επιβλέπει την πορεία εκτέλεσης τους. Ο μηχανισμός 
αυτός αποτελεί σημαντικό κομμάτι της επιχείρησης 
συμβάλλοντας στην αναβάθμιση της περιοχής με την 
κατασκευή έργων υποδομής. 

4. ΤΜΗΜΑ ΑΝΑΠΤΥΞΗΣ ΚΑΙ ΠΡΟΓΡΑΜΜΑΤΩΝ 

Το τμήμα αυτό φροντίζει για την ορθολογική ανά¬ 
πτυξη της περιοχής με τον σχεδίασμά δράσεων και 
έργων, υλοποιεί προγράμματα (εθνικά, νομαρχιακά, 
περιφερειακά, ευρωπαϊκά), εκπονεί προτάσεις αξιοποί¬ 
ησης κοινοτικών πρωτοβουλιών και χρηματοδοτήσεων, 
συντάσσει οικονομοτεχνικές και αναπτυξιακές μελέτες, 
παρέχει υποστηρικτικές υπηρεσίες σε Ο.Τ..Α, δημόσιους 
και ιδιωτικούς φορείς. 

Η λειτουργία του παρόντος φορέα κρίνεται ουσιαστι¬ 
κή για την άσκηση της Δημοτικής Πολιτικής και Ανά¬ 
πτυξης της περιοχής. 

5. ΤΜΗΜΑ ΠΟΛΙΤΙΣΜΟΥ - ΑΘΛΗΤΙΣΜΟΥ 

Είναι υπεύθυνο για τον προγραμματισμό και οργάνω¬ 
ση πολιτιστικών και αθλητικών δραστηριοτήτων. Διορ- 
γανώνει κύκλους μαθημάτων που σχετίζονται με την 
καλλιέργεια και την πολιτιστική παιδεία των κατοίκων 
όπως μουσική, χορός, θέατρο, φωτογραφία, κινηματο¬ 
γράφος, εικαστικές τέχνες κλπ. Οργανώνει τμήματα 
αθλητικών δραστηριοτήτων όπως καλαθοσφαίρισης, 
πετοσφαίρισης, χειροσφαίρισης, ποδοσφαίρου, σκακιού 
κλπ. Προγραμματίζει πολιτιστικές και αθλητικές εκδη¬ 
λώσεις σε συνεργασία με αρμόδιους φορείς, φροντίζει 
για θέματα που αφορούν τη νέα γενιά. 

Ειδικότερα: 

• Το τμήμα ζωγραφικής, θα αποτελείται από δύο 
επιμέρους τμήματα: ένα τμήμα για ανήλικους και ένα 
τμήμα για ενήλικες. Θα παρέχει πλήρη θεωρητική και 
πρακτική κατάρτιση σε εργαστήρια κατάλληλα διαμορ¬ 
φωμένα και εξοπλισμένα. Ο αριθμός των τάξεων θα 
καθορίζεται ετησίως από τον αντίστοιχο αριθμό των 
ενδιαφερομένων. 

• Το τμήμα κεραμικής, έχει ως στόχο την εκμάθηση 
της τεχνικής στο κεραμικό με σκοπό την καλλιτεχνι¬ 
κή δημιουργία των ατόμων αλλά και την μελλοντική 
επαγγελματική τους απασχόληση στο συγκεκριμένο 
αντικείμενο. 

• Το τμήμα αγιογραφίας, δημιουργείται με στόχο τη 
συνέχιση της παράδοσης στην τέχνη της αγιογραφίας, 
τέχνη που γνώρισε ιδιαίτερη άνθηση στην ευρύτερη 
περιοχή του νομού κατά την εποχή του Βυζαντίου. 

• Το τμήμα γλυπτικής, θα διαχωρίζεται σε τμήματα 
ενηλίκων και σε παιδικό τμήμα. Στο τμήμα ενηλίκων 
θα γίνεται εκμάθηση της τεχνικής με χρήση προχωρη¬ 
μένων υλικών όπως το μέταλλο, το μάρμαρο κλπ, ενώ 
στο παιδικό τμήμα θα χρησιμοποιούνται υλικά όπως ο 
πηλός, ο γύψος κλπ. 

• Το τμήμα φωτογραφίας, θα αποτελείται από ενή¬ 
λικες οι οποίοι θα εντρυφήσουν στα μυστικά της τέ¬ 
χνης της φωτογραφίας, μαθαίνοντας τεχνικής λήψης 
και εκτύπωσης. 

• Ο τομέας εικαστικών τεχνών, θα έχει την ευθύνη 
διοργάνωσης εκδηλώσεων με σκοπό την προβολή των 
καλλιτεχνικών δημιουργημάτων των διαφόρων τμημά¬ 
των μέσα από εκθέσεις, διαλέξεις, σεμινάρια κλπ. 

• Το τμήμα χορού, θα έχει την ευθύνη συγκρότησης και 
λειτουργίας των τμημάτων δημοτικών χορών καθώς και 
σχολής εκμάθησης μοντέρνου χορού και μπαλέτου. 

• Το τμήμα μουσικής, περιλαμβάνει τη διοργάνωση, 
παραγωγή κα παρουσίαση εκδηλώσεων γύρω από τη 
μουσική, την προώθηση επιμορφωτικών και ψυχαγω¬ 
γικών δραστηριοτήτων με σκοπό την ανάπτυξη και τη 
διάδοση όλων των ειδών μουσικής και την καλλιέρ¬ 
γεια της ευαισθησίας και της αγάπης του κοινού. Πε¬ 
ριλαμβάνει επίσης τη μετάκληση Ελληνικών και Ξένων 
συγκροτημάτων, την ανταλλαγή εκδηλώσεων με άλλα 
αντίστοιχα συγκροτήματα και την οργάνωση συναυλιών 
των μαθητών και των ορχηστρών. 

• Ο τομέας του Ωδείου θα λειτουργεί με βάση τις 
ισχύουσες διατάξεις και θα παρέχει θεωρητική καθώς 
και πρακτική κατάρτιση στους σπουδαστές του (εκμά¬ 
θηση μουσικών οργάνων). 

• Το τμήμα θεάτρου θα προσπαθήσει να δημιουργήσει 
και να λειτουργήσει θεατρική σκηνή με στόχο την καλ¬ 
λιτεχνική δημιουργία και έκφραση των κατοίκων. 

• Το τμήμα κινηματογράφου, θα προσφέρει στους 
μαθητές του τη δυνατότητα απόκτησης γνώσεων σε 
ότι αφορά τις κινηματογραφικές τεχνικές και την κι¬ 
νηματογραφική τέχνη. Το πρόγραμμα διδασκαλίας θα 
περιλαμβάνει μαθήματα - με χρήση οπτικοακουστικών 
μέσων - σκηνοθεσίας, σεναρίου, ήχου, εικόνας, μοντάζ, 
σκηνογραφίας, ενδυματολογίας, ιστορίας του κινημα¬ 
τογράφου, χρήσης βίντεο και τεχνικών. 

• Το τμήμα αθλητισμού, είναι αυτό που θα φροντίζει 
για την καλλιέργεια και εφαρμογή του αθλητικού πνεύ¬ 
ματος μέσω της οργάνωσης και λειτουργίας τμημάτων 
καλαθοσφαίρισης, πετοσφαίρισης, ποδοσφαίρου κλπ. 
Επιπλέον θα έχει τη δυνατότητα να οργανώνει τα προ¬ 
γράμματα μαζικού αθλητισμού για κάθε επιλέξιμη από 
το πρόγραμμα ομάδα. 

• Η δημοτική βιβλιοθήκη θα έχει ως στόχο την προ¬ 
σφορά καλύτερων υπηρεσιών στους πολίτες, χρησιμο¬ 
ποιώντας σύγχρονα ηλεκτρονικά και οπτικοακουστικά 
μέσα ταξινόμησης και αρχειοθέτησης του υλικού, να 
εξοπλιστεί με νέες εκδόσεις, να υλοποιήσει προγράμ¬ 
ματα προβολής του βιβλίου κ.λπ. 

6. ΤΜΗΜΑ ΠΕΡΙΒΑΛΛΟΝΤΟΣ 

Ο τομέας αυτός οργανώνει, σχεδιάζει και υλοποιεί 
πολιτικές για το περιβάλλον (προγράμματα ανακύκλω¬ 
σης, περιβαλλοντικής εκπαίδευσης), αναλαμβάνει την 
εκτέλεση περιβαλλοντικών έργων και τη σύνταξη πε¬ 
ριβαλλοντολογιών μελετών, την παροχή υπηρεσιών 
καθαριότητας υπαίθριων και εσωτερικών χώρων, την 
ανάπλαση κοινόχρηστων χώρων κλπ. 

7. ΤΜΗΜΑ ΚΟΙΝΩΝΙΚΟΥ ΣΧΕΔΙΑΣΜΟΥ 

Κυριότεροι σκοποί του τμήματος αυτού είναι: 

• Η δημιουργία Κέντρου Κοινωνικής Μέριμνας και πρω¬ 
τοβάθμιας υγειονομικής φροντίδας με κύριο σκοπό την 
οργάνωση και στελέχωση πρότυπων υπηρεσιών κοινωνι¬ 
κής μέριμνας και πρωτοβάθμιας υγειονομικής φροντίδας 
οι οποίες θα προσφέρονται σε όλους τους δημότες. 

• Η οργάνωση υπηρεσιών πρόληψης, περίθαλψης, θε¬ 
ραπείας, ένταξης και αποκατάστασης. 

• Η καταγραφή καθώς και αξιολόγηση των αναγκών 
υγείας και πρόνοιας στην περιοχή του Δήμου. 

• Η οργάνωση ειδικών προγραμμάτων φροντίδας για 
τα παιδιά, τις γυναίκες και την Τρίτη Ηλικία. 


• Η οργάνωση υπηρεσιών φροντίδας και νοσηλείας 
στο σπίτι. 

• Η συνεργασία με τους αρμόδιους φορείς και υπηρε¬ 
σίες για την παροχή φροντίδας και βοήθειας σε άτομα 
με ειδικές ανάγκες. 

• Η διοργάνωση σεμιναρίων, ημερίδων και συνεδρίων 
για ενημέρωση και επιμόρφωση των πολιτών τόσο σε 
κοινωνικά ζητήματα όσο και σε θέματα υγείας. 

• Η έρευνα και σύνταξη μελετών για τις τάσεις στην 
απασχόληση. 

• Η επιμόρφωση του ανθρώπινου δυναμικού της πε¬ 
ριοχής σε νέες ειδικότητες. 

• Η δημιουργία μητρώου ανέργων της ευρύτερης πε¬ 
ριοχής του Δήμου με σκοπό την εύρεση εργασίας. 

ΚΕΦΑΛΑΙΟ Γ' 

ΠΡΟΣΩΠΙΚΟ 
Αρθρο 5 

Ανώτατο όριο προσωπικού 
Το ανώτατο όριο προσωπικού της δημοτικής επιχεί¬ 
ρησης είναι 59 άτομα, τα οποία κατά ειδικότητα έχουν 
ως εξής: 

Ένας (1) οικονομολόγος 

Ένας (1) πολιτικός μηχανικός 

Ένας (1) ηλεκτρολόγος-μηχανολόγος μηχανικός 

Ένας (1) τοπογράφος μηχανικός 

Ένας (1) περιβαλλοντολόγος 

Ένας (1) ιατρός -παιδίατρος 

Ένας (1) εργοδηγός δομικών έργων 

Δύο (2) δάσκαλοι μουσικής 

Ένας (1) δάσκαλος ζωγραφικής- Γλυπτικής 

Ένας (1) δάσκαλος θεάτρου 

Τρεις (3) δάσκαλοι χορού 

Ένας (1) δάσκαλος φωτογραφίας 

Πέντε (5) γυμναστές 

Μία (1) κοινωνική λειτουργός 

Μία (1) νοσηλεύτρια 

Ένας (1) λογιστής 

Δύο (2) υδραυλικοί 

Δύο (2) ηλεκτρολόγοι 

Ένας (1) οδηγός αυτ/του 

Ένας (1) χειριστής μηχανήματος 

Δύο (2) τεχνίτες 

Οκτώ (8 ) εργάτες γενικών καθηκόντων 

Δύο (2) οδοκαθαριστές 

Πέντε (5) εργάτες κήπων 

Μία (1) οικογενειακή βοηθός 

Δύο (2) καθαρίστριες 

Τρεις (3) φύλακες 

Δύο (2) μάγειροι 

Δύο (2) τραπεζοκόμοι 

Τρεις (3) διοικητικοί 

Αρθρο 6 

Διευθυντικά στελέχη 

Με τον όρο «Διευθυντικά στελέχη» νοούνται ο Διευθυντής 
της Δημοτικής Επιχείρησης και οι Προϊστάμενοι των τμημά¬ 
των αυτής, ως πρόσωπα που έχουν ιδιαίτερες ικανότητες 
και απολαμβάνουν της εμπιστοσύνης της επιχείρησης. 

Τα πρόσωπα της προηγούμενης παραγράφου καίτοι 
συνδέονται με την επιχείρηση με σχέση εξαρτημένης 
εργασίας, δεν εντάσσονται στο προσωπικό του προηγού¬ 
μενου άρθρου, η δε διαδικασία πρόσληψης τους καθορί¬ 
ζεται στον κανονισμό προσωπικού της επιχείρησης. 

Αρθρο 7 

Εποχιακό προσωπικό 

Με απόφαση του Διοικητικού Συμβουλίου μπορεί να 
προσλαμβάνεται, σύμφωνα με τις ισχύουσες διατάξεις, 
προσωπικό με σχέση εργασίας ιδιωτικού δικαίου ορι¬ 
σμένου χρόνου για την αντιμετώπιση εποχιακών ή άλ¬ 
λων παροδικών αναγκών της επιχείρησης. 

Άρθρο 8 

Συμβάσεις έργου 

Με απόφαση του Διοικητικού Συμβουλίου μπορεί να 
συνάπτεται, σύμφωνα με τις ισχύουσες διατάξεις, συμ¬ 
βάσεις έργου με φυσικά ή νομικά πρόσωπα για την 
εκτέλεση έργων ή εργασιών. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Αρθρο 9 

Εφαρμογή διατάξεων 

Εκτός των διατάξεων του παρόντος κανονισμού, 
εφαρμόζονται τόσο οι διατάξεις του Δημοτικού και 
Κοινοτικού Κώδικα, όσο και οι διατάξεις νόμων ή δι¬ 
αταγμάτων ή υπουργικών αποφάσεων, που ρυθμίζουν 
σχετικά θέματα. 

Άρθρο 10 

Τροποποίηση κανονισμού 

Η τροποποίηση, συμπλήρωση ή αντικατάσταση των 
διατάξεων του παρόντος κανονισμού γίνεται μόνο με 
απόφαση του Διοικητικού Συμβουλίου της Δημοτικής Επι¬ 
χείρησης, που εγκρίνεται από το Δημοτικό Συμβούλιο. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσης απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αλλά ούτε σε βάρος του προϋπολογισμού έτους 
2005, της Δημοτικής Επιχείρησης Πολιτιστικής και Οικο¬ 
νομικής Ανάπτυξης (Δ.Ε.Π.ΟΙΚ.Α.) Παραβόλας, καθότι δεν 
πρόκειται να λειτουργήσει το έτος 2005, αλλά η σχετική 
δαπάνη θα αναγραφεί στον υπό σύνταξη Προϋπολογι¬ 
σμό έτους 2006, καθώς και στους Προϋπολογισμούς 
των επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π Μεσολογγίου, 29 Νοεμβρίου 2005 
Ο Γενικός Γραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 7777 (3) 

Σύσταση Ενιαίου Νομικού Προσώπου Δημοσίου Δικαί¬ 
ου, στο Δήμο Θεσπρωτικού, με την επωνυμία, «Κέ¬ 
ντρο Προσχολικής αγωγής Παιδιών», στο οποίο θα 
υπάγονται τα μέχρι σήμερα λειτουργούντα Παιδι¬ 
κά Προγράμματα Θεσπρωτικού, Δ.Δ. Ριζοβουνιού και 
Δ.Δ. Παπαδατών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203, του π.δ/τος 410/1995 
«Δημοτικός και Κοινοτικός Κώδικας». 

2. Τις διατάξεις του άρθρου 12, του ν. 2880/2001, με 
τις οποίες αντικαταστάθηκε το άρθρο 26, του π.δ/τος 
410/1995 (Δ.Κ.Κ.), σύμφωνα με τις οποίες οι Κρατικοί 


Παιδικοί και Βρεφονηπιακοί Σταθμοί, από 30.1.2001, υπή- 
χθησαν στην εποπτεία των Δήμων και Κοινοτήτων στη 
Διοικητική Περιφέρεια των οποίων λειτουργούν». 

3. Τις διατάξεις του ν. 2503/1997 «περί Διοίκηση, στελέ- 
χωση της Περιφέρειας, ρύθμιση θεμάτων για την τοπική 
Αυτ/ση και άλλες διατάξεις». 

4. Τις διατάξεις του άρθρου 42, του ν. 2218/1994. 

5. Τις υτί αριθμ. 2086/10.4.2001 και 7023/7.8.2003 αποφάσεις 
του Γ.Γ. Περιφέρειας Ηπείρου, που αφορούν στη σύσταση 
στο Δήμο θεσπρωτικού, Νομικών Προσώπων Δημοσίου 
Δικαίου, με την επωνυμία «Παιδικός Σταθμός Δήμου ©ε- 
σπρωτικού, με έδρα το Θεσπρωτικό και Παιδικός Σταθμός 
Ριζοβουνιού, με έδρα το Δ.Δ. Ριζοβουνιού, αντίστοιχα». 

6. Την υπ’ αριθμ. 20921/19.9.2001 απόφαση του Γ ενικού 
Γραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γ ενικού Γ ραμμα¬ 
τέα Περιφέρειας, στο Γ ενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(Φ.Ε.Κ. 1271/2.10.2001, τ.Β>. 

7. Την υπ’ αριθμ. 141/2003 απόφαση του Δημοτικού 
Συμβουλίου θεσπρωτικού, «περί συστάσεως νέου ίδιου 
Ν.π.δ.Δ., μετά τη συγχώνευση των δύο Παιδικών Σταθ- 
μών-Παιδικός Σταθμός Δήμου Θεσπρωτικού και Παιδι¬ 
κός Σταθμός Δ.Δ. Ριζοβουνίου-με την επωνυμία «Κέντρο 
Προσχολικής Αγωγής Παιδιών», στο οποίο θα υπάγονται 
οι παραπάνω Παιδικοί Σταθμοί». 

8. Την υπ’ αριθμ. 165/2005 απόφαση του Δημοτικού 
Συμβουλίου Θεσπρωτικού, περί συστάσεως ενιαίου Νο¬ 
μικού Προσώπου Δημοσίου Δικαίου, με την επωνυμία 
«Κέντρο Προσχολικής Αγωγής Παιδιών»,στο οποίο θα 
υπάγονται οι παιδικοί Σταθμοί, οι οποίοι αναφέρονται 
στην ανωτέρω υπ’ αριθμ. 141/2003 απόφαση του Δημοτι¬ 
κού Συμβουλίου Θεσπρωτικού και ο Δημοτικός Παιδικός 
Σταθμός Παπαδατών, αποφασίζουμε: 

1. Συστήνουμε στο Δήμο Θεσπρωτικού, Νομικό Πρό¬ 
σωπο Δημοσίου Δικαίου (Ν.Π.Δ.Δ.), με την επωνυμία 
«Κέντρο Προσχολικής Αγωγής Παιδιών», στο οποίο θα 
υπάγονται τα μέχρι σήμερα λειτουργούντα παιδικά προ¬ 
γράμματα Θεσπρωτικού, Δ.Δ. Ριζοβουνιού και του Δ.Δ 
Παπαδατών. 

2. Σκοπός του Νομικού Προσώπου είναι: 

• Η διαπαιδαγώγηση και ψυχαγωγία νηπίων και βρε¬ 
φών εργαζομένων γονέων. 

• Η πολύπλευρη νοητική, συναισθηματική, κοινωνική, 
ψυχοσωματική ανάπτυξη των παιδιών. 

• Η προπαρασκευή των παιδιών για τη φυσική με¬ 
τάβαση τους από την οικογενειακή ζωή, στο σχολικό 
περιβάλλον. 

• Η καθημερινή φύλαξη και φροντίδα των παιδιών. 

• Η ημερήσια διατροφή των παιδιών. 

3. Περιουσία του Νομικού Προσώπου, αποτελεί η 
ακίνητη και κινητή περιουσία των πιο πάνω συγχω- 
νευόμενων Νομικών Προσώπων, καθώς και κάθε άλλη 
περιουσία κινητή ή ακίνητη, που τυχόν θα αποκτηθεί 
στο μέλλον. 

4. Πόροι του Νομικού Προσώπου είναι: 

• Η ετήσια υποχρεωτική επιχορήγηση του Δήμου Θε- 
σπρωτικού, για την κάλυψη των δαπανών λειτουργίας, 
συντήρησης και μισθοδοσίας του προσωπικού (άρθρο 
12, παρ. 6, του ν. 2880/30.1.2001 Φ.Ε.Κ. 9, τ.Α' και άρθρο 
25, του ν. 1828/1989). 

• Η ετήσια υποχρεωτική επιχορήγηση του Δή¬ 
μου Θεσπρωτικού για την κάλυψη των δαπανών 
λειτουργίας,συντήρησης και μισθοδοσίας του προσω¬ 
πικού, όπως αναφέρεται στην παρ. 1 του άρθρου 8 του 
ν. 3106/2003 (Φ.Ε.Κ. 30 Α), όπως αντικαταστάθηκε από 
το άρθρο 14 του ν. 3146/2003 (Φ.Ε.Κ. 125/23.5.2003). 

• Επιχορηγήσεις από κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό πρόσω¬ 
πο ή φυσικό, είτε απευθείας προς το Νομικό Πρόσωπο, 
είτε προς το Δήμο Θεσπρωτικού για λογαριασμό του. 

• Κάθε είδους προσφορές, δωρεές, κληρονομιές και 
κληροδοσίες. 

• Εισπράξεις από το αντίτιμο των παρεχόμενων υπη¬ 
ρεσιών ή πραγμάτων. 

5. Το Νομικό Πρόσωπο θα εκπροσωπείται στα δικα¬ 
στήρια και σε κάθε δημόσια αρχή, από τον Πρόεδρο 
του Διοικητικού Συμβουλίου και όταν αυτός απουσιάζει 
ή κωλύεται, από τον Αντιπρόεδρο. 

6. Η Διοίκηση και η Θητεία του Νομικού Προσώπου, θα 
καθοριστεί με άλλη απόφαση του Δημοτικού Συμβουλί¬ 
ου (άρθρο 203, παρ. 3, του π.δ/τος 410/1995). 

7. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου, το 
ύψος της οποίας ανέρχεται στο ποσό των 370.000,00 
ευρώ και θα βαρύνει τον Κ.Α.Ε.99-0612.001. 

Από τη δημοσίευση της απόφασης συνένωσης στην 
Εφημερίδα της Κυβέρνησης, το νέο Νομικό Πρόσωπο 
στο οποίο συνενώθηκαν τα άλλα, υποκαθίσταται αυ¬ 
τοδικαίως και χωρίς καμία άλλη διατύπωση, σε όλα εν 
γένει τα δικαιώματα και τις υποχρεώσεις των συννενω- 
θέντων Ν Π., εξομοιούμενο με καθολικό διάδοχο. 

Οι θέσεις του προσωπικού που υπηρετεί στα παραπά¬ 
νω Ν.Π., μεταφέρονται αυτοδικαίως στο νέο Ν.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 6 Δεκεμβρίου 2005 
Με εντολή Γενικού Γραμματέα Περιφέρειας 
Η Αναπληρώτρια Προϊσταμένη Διεύθυνσης 
Μ. ΠΙΠΙΛΙΔΟΥ 

-♦- 

Αριθ. 53564 (4) 

Τροποποίηση της συστατικής πράξης της αμιγούς δημο¬ 
τικής επιχείρησης του δήμου Θερμαϊκού του Νομού 
Θεσσαλονίκης με την επωνυμία «Δημοτική Επιχείρη¬ 
ση Τοπικής Ανάπτυξης Θερμαϊκού (Δ.Ε.Τ.Α.Θ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 επ. του π.δ/τος 410/ 
1995 (Δ.Κ.Κ.). 

2) Τις διατάξεις της παρ. 10 του άρθρου 6 του ν. 
2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (Φ.Ε.Κ. 244 Β') «Καθορισμός των αναγκαί¬ 
ων λεπτομερειών για την εφαρμογή των διατάξεων των 
άρθρων 205-213 του ν. 1065/1980». 

4) Την υπ’ αριθμ. ΕΣ 14.498/1995 (Φ.Ε.Κ 336/Β/3.5.1995) 
απόφαση του Περιφερειακού Διευθυντή Νομού Θεσσαλο¬ 
νίκης που αφορούσε τη σύσταση της αμιγούς κοινοτικής 
επιχείρησης με την αρχική επωνυμία «Κοινοτική Επιχεί¬ 
ρηση Τοπικής Ανάπτυξης Περσίας» όπως τροποποιήθηκε 
και συμπληρώθηκε μεταγενέστερα με τις αποφάσεις 


31.311/1997 (Φ.Ε.Κ 1.009/Β/14.11.1997), 6.253/1999 (Φ.Ε.Κ 269/ 
Β/30.3-1999) με την οποία μετονομάσθηκε σε «Δημοτική 
Επιχείρηση Τοπικής Ανάπτυξης Θερμαϊκού (Δ.Ε.Τ.Α.Θ.)», 
21.023/2000 (Φ.Ε.Κ 836/Β/7.7.2000), 30.952/2002 (Φ.Ε.Κ 
1261/Β/26.9.2002), 17.865/2003 (Φ.Ε.Κ 883/Β/2.7.2003) και 
4.424/8.4.2005 (Φ.Ε.Κ. 508/Β/18.4.2005) του Γενικού Γραμ¬ 
ματέα Περιφέρειας Κεντρικής Μακεδονίας. 

5) Την υπ’ αριθμ. 281/2005 απόφαση του δημοτικού 
συμβουλίου Θερμαϊκού που αφορά την τροποποίηση 
της συστατικής πράξης της ανωτέρω επιχείρησης ως 
προς τη συγκρότηση του Διοικητικού Συμβουλίου. 

6) Την υπ’ αριθμ. 5631/26.7.2000 (Φ.Ε.Κ. 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο Φ.Ε.Κ. 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (Φ.Ε.Κ. 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Τροποποιούμε τη συστατική πράξη της αμιγούς Δη¬ 
μοτικής Επιχείρησης με την επωνυμία «Δημοτική Επιχεί¬ 
ρηση Τοπικής Ανάπτυξης Θερμαϊκού (Δ.Ε.Τ.Α.Θ.)» στην 
παρ. 4 που και στο μέρος που αφορά τον εκπρόσωπο 
Επισιτιστικών Επαγγελμάτων Τουριστικής Ακτής Αγίας 
Τριάδας ο οποίος αντικαθίσταται από ένα κάτοικο - δη¬ 
μότη Θερμαϊκού και διαμορφώνεται ως εξής: 

4. Η επιχείρηση διοικείται από 9μελές διοικητικό συμ¬ 
βούλιο αποτελούμενο από: 

• Τέσσερις (4) αιρετούς εκπροσώπους του δήμου, εκ 
των οποίων ο ένας προέρχεται υποχρεωτικά από τη 
μειοψηφία του δημοτικού συμβουλίου. 

•Έναν (1) εκπρόσωπο του Γεωργικού Πιστωτικού Συ¬ 
νεταιρισμού Αγίας Τριάδος. 

•Έναν (1) εκπρόσωπο των εργαζομένων 

• Τρεις (3) δημότες ή κάτοικους Θερμαϊκού με πείρα ή 
γνώσεις σχετικές με το αντικείμενο της Επιχείρησης. 

Κατά τα λοιπά ισχύει υπ’ αριθμ. ΕΣ 14.498/1995 (Φ.Ε.Κ 
336/Β/3.5.1995) απόφαση του Περιφερειακού Διευθυντή 
Νομού Θεσσαλονίκης που αφορούσε τη σύσταση της 
αμιγούς κοινοτικής επιχείρησης με την αρχική επωνυ¬ 
μία «Κοινοτική Επιχείρηση Τοπικής Ανάπτυξης Περαίας» 
όπως τροποποιήθηκε και συμπληρώθηκε μεταγενέστερα 
με τις αποφάσεις 31.311/1997 (Φ.Ε.Κ 1.009/Β/14.11.1997), 
6.253/26.2.1999 (Φ.Ε.Κ 269/Β/30.3.1999) με την οποία μετο¬ 
νομάσθηκε σε «Δημοτική Επιχείρηση Τοπικής Ανάπτυξης 
Θερμαϊκού (Δ.Ε.Τ.Α.Θ.)», 21.023/2000 (Φ.Ε.Κ 836/Β/7.7.2000), 
30.952/2002 (Φ.Ε.Κ 1261/Β/26.9.2002), 17.865/2003 (Φ.Ε.Κ 
883/Β/2.7.2003) και 4.424/8.4.2005 (Φ.Ε.Κ. 508/Β/18-4-2005) 
του Γ ενικού Γ ραμματέα Περιφέρειας Κεντρικής Μακε¬ 
δονίας. Η απόφασή μας 29.316/25.10.2005 (Φ.Ε.Κ. 1578/ 
Β/2005) καταργείται ως εκ παραδρομής εκδοθείσα. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του δήμου Θερμαϊκού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

Αριθ. 45767 (5) 

Τροποποίηση της συστατικής πράξης δημοτικού νομι¬ 
κού προσώπου με την επωνυμία «9η Σχολική Επιτρο¬ 
πή Αθλητικού Γυμνασίου Θέρμης» στον Δήμο Θέρ¬ 
μης του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (Φ.Ε.Κ. 
110/Α/1990). 

3. Τις διατάξεις της παρ.10 του άρθρου 6 του ν. 2503/ 
1997. 

4. Την υπ’ αριθμ. 34107/8.11.1999 απόφαση του Γενικού 
Γραμματέα Περιφέρειας Κεντρικής Μακεδονίας (Φ.Ε.Κ. 
2178/τ.Β'/17.12.1999), που αφορά την σύσταση του νομικού 
προσώπου με την επωνυμία «9η Ενιαία Σχολική Επιτρο¬ 
πή 3ου και 5ου Νηπιαγωγείων», όπως τροποποιήθηκε 
και συμπληρώθηκε μεταγενέστερα. 

5. Την υπ’ αριθμ. 396/2005 απόφαση του Δημοτικού 
Συμβουλίου Θέρμης. 

6. Την υπ’ αριθμ. 5631/26.7.2000 (Φ.Ε.Κ. 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο Φ.Ε.Κ. 
1339/τ.Β76.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (Φ.Ε.Κ. 1293/Β'/23.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Τροποποιούμε την παρ. 1 της υπ’ αριθμ. 34107/8.11.1999 
απόφασης του Γ ενικού Γ ραμματέα Περιφέρειας Κεντρι¬ 
κής Μακεδονίας (Φ.Ε.Κ. 2178/τ.Β7ΐ7.12.1999), που αφορά 
την σύσταση του δημοτικού νομικού προσώπου με την 
επωνυμία «9η Ενιαία Σχολική Επιτροπή 3ου και 5ου Νη¬ 
πιαγωγείων» όπως τροποποιήθηκε και συμπληρώθηκε 
μεταγενέστερα με την όμοια 28946/6.7.2005 (Φ.Ε.Κ. 1069/ 
τ.Β729.7.2005), η οποία μετονομάζεται σε «9η Σχολι¬ 
κή Επιτροπή 2ου Γυμνασίου και Αθλητικού Γυμνασίου 
Θέρμης» στον Δήμο Θέρμης του Νομού Θεσσαλονίκης, 
λόγω συστέγασης του 2ου Γ υμνασίου με το Αθλητικό 
Γυμνάσιο Θέρμης. 

2, Σκοπός του νομικού προσώπου είναι: 

α) Η διαχείριση των πιστώσεων που διατίθενται από 
τον Δήμο Θέρμης για την κάλυψη των δαπανών λει¬ 
τουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 

β) Η καταβολή της αμοιβής στις καθαρίστριες του 
σχολείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού 
του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 

ε) Η υποβολή εισηγήσεων προς την αρμόδια Διεύθυν¬ 
ση Δευτεροβάθμιας Εκπαίδευσης για τον εφοδιασμό 
του σχολείου και της βιβλιοθήκης του με έπιπλα ή άλλα 
είδη εξοπλισμού από τον ΟΣΚ και με βιβλία από το 
ΥΠΕΠΘ αντίστοιχα. 


στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των 
σχολικών μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Θέρμης. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Τα έσοδα από την εκμετάλλευση του σχολικού 
κυλικείου. 

ε) Τα έσοδα από κάθε άλλη νόμιμη πηγή. 

5. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Θέρμης ύψους περίπου 15.000,00 € που 
έχει εγγράφει στον Κ.Α. 00-6711 του προϋπολογισμού 
οικονομικού έτους 2005 για την επιχορήγηση της Σχο¬ 
λικής Επιτροπής, για το τρέχον έτος. 

Το ποσό αυτό θα προσαρμόζεται προς τα πάνω ανά¬ 
λογα με τις ανάγκες του νομικού προσώπου με απόφα¬ 
ση του Δημοτικού Συμβουλίου. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Δεκεμβρίου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-♦- 

Αριθ. 12186 (6) 

Τροποποίηση του Οργανισμού Εσωτερικής Υπηρε¬ 
σίας δήμου Μακεδονίδος Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του ν. 1188/1981 «Κώδικας 
Δημοτικών Κοινοτικών Υπαλλήλων», όπως τροποποιήθη¬ 
κε από το άρθρο 26 του ν. 1832/1989 και αντικαταστά- 
θηκε με το άρθρο 8 παρ. 5 του ν. 2307/1995. 

3. Τις διατάξεις του άρθρου 18 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

4. Τις διατάξεις του άρθρου 27 του ν. 2081/1992, με τις 
οποίες προτάθηκε νέο άρθρο στο ν. 1558/1985, το οποίο 
ρυθμίζει τον έλεγχο των δαπανών που προκαλούν οι 
κανονιστικές διοικητικές πράξεις. 

5. Την υπ’ αριθμ. 960/29.3.1999 απόφασή μας, που 
δημοσιεύτηκε στο Φ.Ε.Κ. 397/Β715.4.1999, με την οποία 
εγκρίθηκε ο Ο.Ε.Υ. του Δήμου Μακεδονίδος. 

6. Την υπ’ αριθμ. 168/2005 απόφαση του Δημοτικού 
Συμβουλίου Μακεδονίδος σχετικά με την τροποποίηση 
του Ο.Ε.Υ. του Δήμου. 




24946 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το υπ’ αριθμ. 29/8.11.2005 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο 
διατυπώνει τη σύμφωνη γνώμη του επί της ανωτέρω 
απόφασης του δημοτικού συμβουλίου Μακεδονίδος. 

8. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με την μεταβίβαση δικαιώματος υπογραφής «Με Εντολή 
Γ ενικού Γ ραμματέα Περιφέρειας», αποφασίζουμε: 

1. Εγκρίνουμε την υπ’ αριθμ. 168/2005 απόφαση του 
δημοτικού συμβουλίου Μακεδονίδος, με την οποία τρο¬ 
ποποιείται το άρθρο 11 του Ο.Ε.Υ. του δήμου και συγκε¬ 
κριμένα η παράγραφος που αναφέρεται στις οργανι¬ 
κές θέσεις του Γραφείου Διοικητικών και Οικονομικών 
Υπηρεσιών, με την μετατροπή μιας θέσης κλάδου ΔΕΙ 
Διοικητικού, οι οποίες από τρεις (3) γίνονται δύο (2), σε 
θέση κλάδου ΤΕ17 Διοικητικού - Λογιστικού, οι οποίες 
από μία (1) γίνονται δύο (2). 

2. Κατά τα λοιπά, η υπ’ αριθμ. 960/29.3.1999 απόφαση 
μας, ισχύει ως έχει. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του δήμου Μα¬ 
κεδονίδος, για το τρέχον έτος ύψους 150 € (ΚΑ 10.6011 
και 10.6051), όση η μισθολογική διαφορά των κλάδων 
ΔΕ και ΤΕ, ενώ για τα επόμενα έτη η δαπάνη που θα 
βαρύνει τους ανωτέρω κωδικούς, ανέρχεται σε 3.000 € 
περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 1 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΜΙΧ. ΕΥΣΤΑΘΙΑΔΗΣ 

-♦- 

Αριθ. 12049 (7) 

Τροποποίηση συστατικής Πράξης του ΚΑΠΗ Στανού, 
Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Εχοντας υπόψη: 

1. Τις διατάξεις του άρθρου 203 του π.δ. 410/1995. 

2. Την αριθμ. 3865/1994 απόφαση του Νομάρχη Χαλ¬ 
κιδικής με την οποία συστήθηκε Νομικό Πρόσωπο, με 
την επωνυμία ΚΑΠΗ Κοινότητα Στανού. 

3. Την υπ’ αριθμ. 158/2005 απόφαση του Δημ. Συμβου¬ 
λίου Αρναίας, για τροποποίηση της συστατικής πράξης 
του ΚΑΠΗ Στανού. 

4. Την υπ’ αριθμ. 5631/26.7.2000 απόφαση του Γενι¬ 
κού Γραμματέα Περιφέρειας Κεντρικής Μακεδονίας 
«Ορισμός εισηγητών και μεταβίβαση εξουσιοδότησης 
υπογραφής, “Με εντολή Γεν. Γραμματέα” αποφάσεων, 
εγγράφων και άλλων πράξεων στο Γενικό Διευθυντή 


στους Προϊστ. Δ/νσεων, Τ μημάτων και Γ ραφείων, των 
υπηρεσιών της Περιφέρειας», αποφασίζουμε: 

Τροποποιείται η συστατική πράξη του Νομικού προ¬ 
σώπου του ΚΑΠΗ Στανού ως εξής: 

Παρ. 1: Συστήνουμε Νομικό Πρόσωπο Δημοσίου Δικαίου 
στο Δήμο Αρναίας με την επωνυμία «Κέντρο Ανοικτής 
Προστασίας Ηλικιωμένων ΔΔ. Στανού Δήμου Αρναίας» 
Ν. Χαλκιδικής. 

Παρ. 2: Σκοπός του Δημοτικού Νομικού Προσώπου 
θα είναι η εφαρμογή προγράμματος εξωιδρυματικής 
προστασίας υπηρηλίκων, ήτοι: 

Παρ. 3: Πόροι του Νομικού Προσώπου είναι: 

α) Η ετήσια επιχορήγηση από το Δήμο Αρναίας. 

Β) Η επιχορήγηση από κάθε άλλη πηγή του Κράτους 
είτε απ’ ευθείας προς το Νομικό Πρόσωπο, είτε προς 
το Δήμο Αρναίας για το Νομικό Πρόσωπο (άρθρο 199 
π.δ. 410/1995). 

Με την απόφαση αυτή δεν προκαλείται δαπάνη εις 
βάρος του προϋπολογισμού του Δήμου Αρναίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 11635 (8) 

Τροποποίηση συστατικής πράξης του ΚΑΠΗ 
Κασσάνδρας, Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του π.δ. 
410/1995. 

2. Την υπ’ αριθμ. 16/2005 απόφαση του Δ.Σ. του ΚΑΠΗ 
Κασσάνδρας για τροποποίηση της συστατικής πράξης 
του ΚΑΠΗ. 

3. Την υπ’ αριθμ. 214/2005 απόφαση του Δ.Σ Κασσάν¬ 
δρας. 

4. Την υπ’ αριθμ. 5631/26.7.2000 απόφαση του Γ.Γ. Π.Κ.Μ. 
για τη μεταβίβαση αρμοδιοτήτων, αποφασίζουμε: 

Τροποποιείται η συστατική πράξη του ΚΑΠΗ Κασσάν¬ 
δρας ως προς τους πόρους του Νομικού Προσώπου 
και συγκεκριμένα αυξάνεται η ετήσια επιχορήγηση του 
Δήμου σε 50.000,00 ευρώ. 

Με την απόφαση αυτή προκαλείται δαπάνη 50.000,00 
ευρώ εις βάρος του Δήμου Κασσάνδρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 18 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




